Дәріс тақырыптары

№1-тақырып : Тарихи жыр, өлеңдердің тегі мен дамуы

Қазақ халқының тарихи жырлары мен тарихи өлеңдерін жалпы түркі- монғол халықтарының ортақ эпикалық дәстүрінен бөліп алып қарастыруға болмайды.Тарихи жырлар мен өлеңдер ежелден келе жатқан жалпы эпикалық дәстүрдің заңды жалғасы.

Тарихи жырларға тән біраз өзгешеліктер өз негізін батырлық эпостан тауып отыр, ал тарихи өлеңдерге ортақ кейбір ерекшеліктер тарихи жырлар арнасында пайда болып,қалыптаса бастаған. Шындап келгенде,батырлық жырлар мен тарихи жырларды ортақтастыратын жайттар бар.Мысалы, ескі батырлар жырлары да, тарихи жырлар да тарихта болған адамдардың батырлық іс- әрекеттерін баяндайды.Айталық , тарихи жырдың кейіпкерлері:Абылай, Қабанбай, Есет, Ағыбай батырлар сияқты батырлар да, Қобыланды, Едіге, Ер Сайын сияқты ескі батырлық жырлардың кейіпкерлері де тарихта болған адамдар

Батырлар жырында баяндалатын оқиғалардың тарихи оқиғаларға негізделіп суреттелетінін фольклоршы, тарихшылардың зерттеулері дәлелдеп отыр.Қазақ эпосы кейде жылнамалық жазбалардан кем түспейді, олар көп сәттерде жазу-сызуға машықтанбаған халық арасында жылнамалық жазбалардың орнына жүрген.

№2-тақырып, Тарихи жырлардың жанрлық-сюжеттік сипаты

Кейіпкерлерді суреттеуде тарихи жыр батырлық өзгеше тәсілдерді пайдаланады.Тарихи жырларда эпикалық құлаш едәуір тарылады,бірінші қатарға кейіпкерлердің адамшылық бейнесін кқрсету мақсаты тұрады.Жыр айтушы тарихи фактілерге жақындау болуды мақсат етеді. Осының арқасында эпикалық идеализацияның да арнасы едәуір тарылады. Кейіпкер бейнесін суреттеуде психологиялық бейнелеудің бастапқы нышандары көрініс табады.

Тарихи жырда идеализация екі стте көрінеді: 1.Елі үшін жауға қарсы шыққан батырдың ерліктерін көрсетуде, 2. Елі үшін азапқа түскен азаматтың халін лирикалық сезіммен, аяныш, қуаныш, қайғыру, ардақтау сезімдері арқылы көрсетуде. Лирикалық кейіпкер, әсіресе,Бекет батыр туралы жырларда анық бой көрсетеді.Жырдың өзі бекеттің зарын, елмен қоштасуын, істеген ерліктерін есіне түсіруін, түрмеде жатқанда шешесімен көрісуін баяндайды.

Дәстүрлі эпикалық арнадан шықпаған, сол тектес сюжеттерге құрылған тарихи жыр үлгілері болса, тарихи оқиғаларды эпикалық кең құлашта емес, шындыққа неғұрлым жақындатып көрсетуге бет алғанын көреміз.Мысалы, Жанқожа туралы жырда эпикалық суреттеудің едеуір азайғанын, эпикалық идеализацияның біршама кемігенін аңғару қиын емес.

№3- тақырып. Тарихи жырлардың образдар жүйесі

Халық қашанда өзінің арманын, үміт-идеалын жырлайды. Алайда тарихи шығармалмрға байланыс ты, қоғамның қажетіне сәйкес әр дәуірдегі идеалдар өзгеріп отырады.Сондай-ақ қоғамда ір уақытта белгілі бір моралдық – этикалық, эстетикалық қағмдалар мен шарттар қалыптасады және олар актуальды мәнге ие болады.Демек, тарихи дәуір ерекшелігіне қарай әр кезең өз идеалын ұсынады. Айталық, XVIII ғасырларда батырлық, жау жүректілік көрсету қажеттілігі басым болса, XIX ғасырда бас еркіндігі негізгі мәселенің біріне айналды. Халықтың үміт-аңсары фолклорлық шығармаларда осыған орай өз кезіндегі мінез құлықтарды қамтыған кейіпкерлердің тұлғасын тудырады. Содан барып халық жырларындағы жағымды кейіпкерлердің жағымды образы жасалады.Мұндай бір жүйедегі образдар жеке, жалаң көрінбейді, өзара байланыста болады. Іс-амал , оқиға негізгі кейіпкерлердің төңірегінде өрбиді. Ал басқалары сол басты кейіпкердің іс-әрекетін толықтырады.Сонымен бірге бұлардың тұлғасы үкен қақтығыста, мықты жаулармен соғыста соидалады. Сөйтіп оьраздар жүйесі пайда болады. Бұл жүйені құрайтын образдар басты кейіпкер мен оның серіктері және дұшпандары болып үш топ құрайды. Осы жүйеге сәйкес бәз қазақтың тарихи жырларындағы көркем бейнелерді талдаймыз.

№4-тақырып. Тарихи жырлардың зерттелуі

Қазақ ауыз әдебиетіндегі тарихи жырлар, өлеңдер мен аңыздар өткен ғасырда-ақ жинаушылар мен зерттеушілердің назарын аударған.Қазақ даласына әр түрлі себептермен келген Еуропа мен Ресей саяхатшылары, миссионерлері, белгілі ориентолист-ғалымдары қазақ елінің тарихы мен тұрмысын, этнографиясын, біліп, зерттеу барысында тарихи жырлардың нұсқаларын хатқа түсіріп жазып алып отырған.

Ал белгілі ғалымдар жазып алған шығармаларын жарыққа шығарып, іздену жқмыстарына пайдаланып, тіпті арнайы түрде зерттеген де.Солардың ішінде В.Радлов,И.Березин, Г.Патанмн сияқты ғалымға қызмет етіп, қазақ фолклорын зерттеуге көп еңбек сіңірген қайраткерлерді бірінші атаған жөн.Әсіресе халқымыздың ұлы перзенті Ш.Уәлихановтың еңбегін айрықша атау қажет.

Кеңес фольклористикасының негізін қалап, қалыптастырып, дамытуда орасан зор рөлі бар М.Әуезов, С.Сейфуллин, С.Мұқанов сынды аса көрнекті жазушыларымыздың еңбектері ұшан-теңіз. Кеңес үкіметінің алғашқы жыддарынан бастап, қазақ тарихи жырларын саралап зерттеу, терминологиялық ұғымды қалыптастыру ісін дереу қолға алып,оны орнықты түрде жүзеге асыра білді. Міселен, «тарихи өлең» терминін фолклористикамызға алғаш енгізіп,жүйелі түрде зерттеген М.Әуезов болды.Ол өзінің қазақ әдебиетіне арналған алғашқы еңбегінің бір бөлімін «Тарихи өлеңдер» деп атаған да, Кенесары, Исатай, Махамбет, Бекет туралы жырларды енгізген.

№5- тақырып. Шығыс Түркістан өлкесіндегі тарихи жырлар

Шыңжан халықтарының тарихына, қоғамдық дамуына сәйкес мәдениетінде, фольклорында да ерекшелік бар. Бұрынғы жыр-өлеңдерге қоса, әр түрлі тарихи оқиғаларға байланысты жаңа эпикалық жырлар ( «Арқалық батыр», «Мырзаш батыр»,Түкібай-Шолпан», «Демежан», «Ахмет-Кәшім», «Хасен-Жәмила» т.б. ) туа бастады. Басқаша айтқанда нақты тарихи эпос қалыптасты. Тарихи жырлар тарихилық сипатынкөп жоғалтпай, дәстүрлі эпос сипатында дамыды.Ал нақты тарихи эпос- сол тарихи жырлардың даму жолындағы белгілі бір кезеңі, сатысы. Халықтың асыл қазынасы саналғатын мұралардың озығын жинап жүйеге келтіру, іділ бағасын беріп, игілікке жарату жолындағы алғашқы ұмтылыс 1940 жылдан бастап бой көрсете бастады. Көне мұра туралы жекелеген мақалалар жазылды.

Шыңжан қазақтарының тарихи эпосы томаға –тұйық дамымаған. Ол территориялық жағынан жақын жатқан, тарихи –әлеуметтік процестері ұқсас түркі- монғол халықтары эпикалық дәстүрінің аясында дамып қалыптасқан.Бұл, бір жағынан, бұрынғы эпикалық жалғастығының көрінісі болса, екінші жағынан, нақты оқиғалардың әсері суымай, әзә көмескі көмескі тартпаған кезде туған эпикалық жырдың жаңа кезеңі.

№6- тақырып. Абылай хан туралы жыр- аңыздар

Талай дүлділ ақындар мен жыршылар тарихтағы небір елеулі оқиғалар мен оған қатысушыларға ерекше назар аударып отырған. Қазақ халқының XVIII ,асырдағы жыр- дастандарында Абылай атының жиі кездесетіні де осыған байланысты. Эпоста ол қазақ халқының жоңғарларға, Қытай және Орта азия жеріндегі хандықтарға қарсы күресінің көптеген оқиғаларына қатысушы ретінде көрсетіледі.Сөйтіп ол қоғамлық өмірдің бел ортасында бейнеленеді.Абылай ханның жеке басына тән деректер көп емес. Әр түрлі жанрлардағы шығармаларда, тарихи жырлар мен толғауларда Абылайдың білікті басшы ретіндегі бейнесі көрсетіледі.Осындай шығармалардағы түрліше сыпаттама, бағаның өзінен де эпикалық аңыздардың тарихи шындықпен тығыз байланысын көреміз. Сондай шығармалардың ішінен Сабалақ туралы ел аузындағы жырлар мен аңыздар мол орын алады.

Бұларда Сабалақтың қалай хан болғаны баяндалады, оның тағдыры 1723 жылғы Ұлы жүз бен Орта жүз қазақтарының жаппай күйзеліп, тоз-тозы шығып, туған жерден жан сауғалап қашқан «ақтабан шұбырынды» кезімен тығыз байланыста көрсетіледі.

№7- тақырып. «Қабанбай батыр» жырының нұсқалары

Қабанбай батыр туралы жырды халқымыздың XVIII ғасырдағы тарихынан бөле тексеру мүмкін емес. Төңкеріске дейінгі Н.Рычков, И.Паллас, А.Левшин, Ш.Уәлиханов, Ә.Марғұлан, М.Вяткин, Б.Сүлеменов еңбектерінде рсы ғасырдағы қазақ өмірінің әлеуметтік-экономикалық әр түрлі көлемде, әр түрлі бағытта зерттелді, саяси тарихымыз жан-жақты көрініс тапты.

Жырда Қабанбай өмірінің бір сәті, қырғыз-қазақ арасындағы кейкілжің бейнеленіп қалған. Қабанбай батыр жырының гуманистік мақсаты айқын: бебітшілік, тыныштықты соғысқа қарсы қояды.Бұл орайда ол тіпті бүгінгі күннің де талабын қанағаттандыра алады. Қабанбай шабылған елінің намысын қуушы. Ол қырғыз жұртына өздігімен соқтықпайды. Жыр бүтін қырғызды емес, сотқар батырларын ғана айыптайды.Оны қазақ еліне енді қайтып тейіспейміз деген уәдесінен тайып, Қабанбай өлім үстінде жатқандақайта шапқан жау эпизодынан көреміз.Әділетсіздік пен опасыздық жеңіліс табады, ажалмен арпалысып жатқан Қабанбай қаптап келе жатқан жаудан күшті болып шығады.

«Қабанбай батыр» XVIII ғасырдағы қазақ тарихының бір сәтін бейнелейді. Әскери қақтығыс пен кейіпкелрлердің өмірлен алынғандығы дау туғызбайды.Жыр қазақ-қырғыз арасындағы келіспеушілікті ғана көрсетіп қоймайды, сол арқылы екі халықтың да елдігін, бүтіндігін сақтау идеясын ұсынады, түптеп келгенде халықтардың көсегесін жаугершіләк емес, достық көгертетіні айқындалады.

№8-тақырып. «Шақшақ Жәнібек батыр» жыры: тарихи тұлға және кейіпкер

«Шақшақ Жәнібек батыр» жыры , негізінде, қазақ халқының жоңғар шапқыншыларына қарсы жүргізген көп жылдық азаттық күресін бейнелеуге, сонымен бірге сол күресті ұымдастырушылардың, басқарушылардың бірі Шақшақ Жәнібек батырдың ерлігін, елін сүйген патриоттығын көрсетуге арналған.

Жәнібек батыр ел аузындағы аңыз-жырларда ғана емес, тарихи жазба деректерде де жауынгер батыр, дарынды қолбасшы дәрежесінде көрінеді.Мәселен, кньяз Урусовтың Кіші жүз бен Орта жүз өкілдерімен жүргізген келіссөздері туралы журналда, сол өкілдердің бірі Жәнібек батыр жайында былай деп жазылған: «Табиғатынан әскери қабілетті және ақылсыз да емес Жәнібек батыр сөзге араласты жне одан әрі осындай әскери мәселелер туралы айтқанды тәуір көрді. Азов тек құрлықтан ғана емес, ағаш қайықтар жасап сумен де қоршап алынды деп естігенін айтты».

Жырда айтылмағанымен Жәнібек әрі шешен, ділмар болған кісі.Ақыз-әңгімелерде, шешендік сқздерде оның есімі әрқашан белгілі шешен-билермен қатар аталады.Мәселен, Әнеттің Кеңгірбайымен арадағы бір мал дауындаЖәнібек батыр: «жылқымда жылжыған жорға, жылмиған жүйрік және майдан жортпайтын мес бар. Солардың көзі қайтсын, басқаларының ізі қайтса да разымын» дейді.

Әдетте, Шақшақ Жәнібек батыр атынан айтылатын сөздер осындай қысқа да ойлы мақал, нақыл және сын болып келеді.Ш.Уәлихановтың пікіріне қарағанда, Жәнібек көп тыңдап аз сөйлейтін, ердің құнын екі ауыз сөзбен тындыратын ақылды, сыншы, салмақты кісі болған.

«Шақшақ Жәнібек батыр» жыры көлемді көркем шығарма, негізінде, он бір буынды қара өлең үлгісінде , жеті-сегіз буынды жыр ұйқастарымен шығарылған, оқиғалар арасында қара сөз араласып отырады. Мұндай сөздердің көркемдік- эстетикалық , байланяыстырушылық, мәліметтік мәні бар.

№9- тақырып. Олжабай батыр жайындағы тарихи- фольклорлық үлгілер

«Олжабай батыр» жырының оқиғалары қызық, тілі жатық. Әсіресе, батырдың ерлігін сипаттайтын, туған жердің көркін суреттейтін жерлері тартымды да,әсерлі.Әрине, бұл ұзақ жырда осал ұйқастар, олақ шумақтар да жоқ емес.

Жыр негізінде, он бір буынды қара өлең ұйқасына құрылған, ара-тұра жеті-сегіз буынды жыр үлгісі де ұшырасады. Мұндай терме-жыр үлгісі , көбінше кейіпкердің шапшаң қимылын, шабытты сөздерін және қарқынды соғыс динамикасын бейнелеу үшін қолданылған. Жырда Олжабайдың ерлік образы тартымды, нанымды бейнеленген.

«Олжабай батыр» жыры барлық тарихи жырлармен бірге, халқымыздың сан ғасырлық ерлік күресін, олардың елін, жерін, еркіндігін сақтап қалу жолында қандай күш-жігер жұмсап, қаншама құрбандықтар жасағанын көрсетеді.

Желілді эпостық жырлар бірден тумайды, алдымен кейіпкердің кейбір ерліктерін сипаттайтын мақтау өлеңдер, өлгенде айтылатын жоқтаулар пайда болады.Сөйтіп, бірте-бірте толысып эпостық жырға айналады. Сол сияқты «Олжабай батыр» жыры да бастапқы Сақау, Көтеш, Жаяу Мұса және М.Жүсіп с екілді ондаған тарихшы-әңгімешілердің, ақын-жыраулардың қысқа-қысқа әңгіме-жырларынан құралып толысқан, қайта жырланған.

Тарихи жырлар халқымыздың сөз өнерімен жасалған асыл мұрасы, рухани қазынасы.Онымен оқып танысқан адам халқымыздың ерлік тарихынан, ежелгі әдебиетінен, мәдениетінен мағлұмат алады, ойын кеңейтіп, тілін байытады. Тарихи жырлардың, солардың ішінде жоңғар-қалмақ басқыншыларына қарсы қазақ жасақтарын басқарған Олжабай батыр туралы жырлардың, оларды оқып зерттеудің маңызы, міне, осында.

№10-тақырып. «Өтеген батыр» жырының тарихилығы

Өтеген туралы эпостық циклдағы шығармалардың екі түрі бар: олардың бірі өмірбаяндық болып келеді де, екіншілерінде батырдың ерліктері ашып көрсетіліп, XVIII ғасырдағы басқа да эпостық кейіпкерлер сияқты Өтеген батырдың бойына жинақталады. Бұл шығармалар жанрлық құрылымы жағынан әр түрлі аңыздар, тарихи жырлар.

Қазірге дейін есепке алыніан цикл құрамы мынадай: «Өтегеннің туу», «Өтегеннің Абылайды сынауы», Өтегеннің батырлығы», «Қоныс іздеуі», «Өтегеннің келешекті болжаы», «Жорықта», «Өтеген мен Сабалақ», «Абылайдың Өтеген өлгенде кегені», «Өтегеннің Абылайдан ажырауы», «Өтегеннің Абылайға айтқан сөзі», Өтегеннің түс жоруы», «Өтегеннің болжағыштығы», Өтегеннің мұрасы».

Өтеген батыр туралы мәліметтерде оның батырлығы атап көрсетіледі: «Қазақ әміршісі Абылай сұлтанға жіберілген журналда» Өтеген Абылайдың батырларының бірі ретінде көрсетіледі. 1757 жылғы желтоқсанда ол Семей мен Ямышев бекіністері арасында бір әскери қорғанға келіп, поручик Фоманға Бұқара маңындағы Дария өзені бойын мекендейтін шүршіт деген халық бар екенін айтады.

Өтегеннің тарихында бүкілхалықтық маңызы бар «ақтабан шұбырынды», Аңырақай шайқасы.Қалдан Сереннің шапқыншылығы сияқты оқиғалармен бірге Дулат руының арғы тегі, Жаныс руындағы оба індеті,Сырымбет ұрпағының Көкшетауға қоныс аударуы және Іле бойына қайтып келуі сияқты оқиғалар да бар – яғни батыр бейнесі бүкіл қазқ халқы үшін маңызы болған оқиғалардың, сондай-ақ тек белгілі бір рудың, бір атаның, бір ұрпақтың тарихында маңызы бар оқиғалардың негізінде жасалған.

№11- тақырып. Кенесары-Наурызбай туралы тарихи жырлар шоғыры

Кенесары бастаған ұлт- азаттық көтерілістің тарихи-әлеуметтік мәні зор болды. Алдымен бұл көтеріліс қалың бұқараны өзін талаушы басқыншыларға қарсы қанаттандырды. Оның ыза-кегін қозғап, жаулары патша үкіметі екенін танытты.

Кенесары бастаған ұлт-азаттық көтерілісінің тарихи-әлеуметтік, ерлік күрес бейнесін сомдайтын жырлар бір сала. Сол көтеріліске қатынасқан, Кенесарының жорық жыршысы болған Нысанбай, Досқожа сынды ақындары шығарған жырлары бар.Одан басқа Кенесары-Наурызбаймен солардың қатарында болған басқа батырлар туралы белгісіз ақындар шығарып, көпке жайылған фолклорлық нұсқа ретінде ел ішіне таралып кеткен жырлар тағы бар.

Кенесары-Наурызбай туралы тарихи жыр-әңгімеледің көбін сол көтеріліске қатысқан ақын- жыраулар таратқан.Сондықтан ол жырларда Кенесарыны, оның әкесі Қасымды ардақты хан, батыр деп дәріптейді. Тағы бір жырларда Наурызбай, Ағыбайларды жауынгер батыр деп қастерлейді.

Кенесары бастаған халық көтерілісі турасындағы тарихи жыр-әңгімелер негізгі үш топқа бөлінеді. Бірі тарихи оқиғаларды, бас қахармандардың өмірін ,тарихи кезеңдердің ізімен сатылап жырлаған оқиғалы, көлемді жырлар. Екіншісі, Кенесары, Наурызбай және басқа батырлар туралы ұсақ әңгіме-аңыздар.Үшіншісі Кенесары қозғалысына қатынасқан батырлар туралы жыр-әңгімелер.

№12- тақырып. «Исатай-Махамбет» жыры: өмір шындығы және көркемдік шешім

Бөкей ордасындағы шаруалар көтерілісі, Жәңгір ханның және оның сыбайластарының халыққа жасаған озбырлығы Махамбеттен басқа да сол өңірде өмір сүрген ақындар шығармашылығынан елеулі орын алған. Ол кездегі ақындар, тіпті Махамбеттің өзі де өлңдерін ілгеріден қалыптасқан дәстүр бойынша ауызекі түрде шығарған да қағазға түсіруді үрдіс етпеген. Исатай-Махамбет басқарған көтеріліс жайлы ел аузында сақталып, біздің заманымызға жеткен өлеңдердің ішінде Ш.Жарылғасұлы, А. Азаматқызы өлеңдерін атауға болады.

Ығылман Шөрековтің өзге шығармаларын былай қойғанда, тек қана «Исатай-Махамбет» жырының өзі- ақ оның авторын ХХ ғасыр басындағы қазақ ақындарының алдыңғы легіне қосады.Ақынның өмірі мен шығармашылығы туралы құнды зерттеу жазған академик Қ.Жұмалиев мазмұны, көркемдігі жағынан жоғары бағалауы да сондықтан.

Шын халықтық тарихи оқиғаны жырлаған ақындардың көбі өмірде болған нақты жағдайды көріп- біліп , немесе елден есітіп әбден анық- қанығына көз жеткізіп алғаннан кейін ғана жыр толғауға кіріседі. Мұнда ол өзінен бұрынғы немесе замандас ақындардың творчестволық тәжірибесіне сүйенеді.Ы.Шөреков те осындай даярлық кезеңін бастан кешірген.

Ол халық көтерілісі туралы жырлаудың жауапкершілігін де, қиындығын да сезіне отырып, осы абыройлы міндетті атқаруды өзімнің ақындық, азаматтық міндетім деп т үсінді.

№13-тақырып. «Жанқожа батыр» жырының нұсқалары

«Жанқожа батыр» туралы жыр дастандардың мазмұны, композициясы әр түрлі.Ол жырлардың бірінде жырланған оқиға екіншісінде қайталанбайды.Сондай-ақ бір жырдағы кейіпкерлер келесіінде кездесе бермейді.Тегінде Жанқжа батыр басынан өткерген ерлік жорықтар мен әр қилы оқиғаларды ір ақын өзінше баяндаған тәрізді.Ел айтып жүрген аңыздар бойынша ол ақындардың бірі, мәселен, Жөкей шаңғытпаев Қоқан, Хиуа хандығының Бабажан бек бастаған шабуылын ғана жырласа, жыршы Қарман Сұлтанұлы Жанқожа, Кенесарының сырт жауға бірлесе соққы беру жағын басымырақ көрсеткен.Ал жоғарыдағы авторы белгісіз дастанда бұл эпизодтар жоқ. «Он жеті жасар Жанқожа» жырында Қоқанның Тықы деген батырымен болған соғыс суреттеледі. Ондағы оқиға Бабажан шабуылынан бұрын болғанға ұқсайды.Осының бәрін жинақтай келгенде бұл жырлардан Жанқожа батыр жорығы және оның ерлік тұлғасы жан-жақты қамтылған деуге болады.

Жанқожа Нұрмағамбетов- Жыр-дастандарда суреттелетін бас батыр.Ол ел аузындағы деректер бойынша 1774 жылы туып, 1857 жылы Қазалыға жақын Арықбалық деген болған қырғын соғыста оққа ұшқан.

Жанқожа батыр шекті руының Құттық деген атасынан тараған. Әкесі Нұрмағамбет пен Өтеген бір кіндіктен тарайды.Нұрмағамбеттен Ақмырза, Жанқожа, Жауқашар, Бек, Шқже деген бес бала тарайды.

№14-тақырып. «Бекет батыр» жырының жанрлық ерекшеліктері

Жыр нұсқаларының бәрінен Бекет батырдың тұлғасы дара көрінеді. Ол халық арасынан шыққан нағыз батыр кейпінде жырланады. Ол өңшең батырлар әулетінен, ерлік дәстүрі әріден жалғасып келе жатқан ор тадан шыққан.

Бекет халқының сөзін сөйлеп, намысын қорғайды. Хан- сұлтандармен қас болады. Олармен айтыс- тартыста өзінің ерлігі, әділдігі, тапқырлығымен көзге түседі.Небір шиеленіскен дау шықса ел-жұрты «Бекет білсін», «Бекетке тұрамыз» дер екен.Бекет батыр толғауында «түркімен сыйға беруен алмас қылыш, ақ балдақты ала шықпадым» деп өкінеді. Осыған қарағанда,оның асқақ батырлығы тек қазқтар арсында емес, көршілес түрікпен, қарақалпақ халықтары арасында да белгілі болғанға ұқсайды.Бекет батырдың ерлік тұлғасы , әсіресе, Арыстан сұлтанның жарақты отрядын жеңіп, өзін өлтірген кезде айқындала түседі.

Жырдағы ерекше айтулы образ –Бекеттің анасы. Ол отбасы, ошақ қасының адамы емес, ер мінезді адуын да айбарлы, әрі кқрген- білгені көп аөылды ана. Бект пен Ерназар тұтқынға алынып, Сібірге жер аударылған кезде олардың артынан іздеп барған сол ер ана болатын.

«Бекет батыр» жырының басқа тарихи жырлардан өзгешелігі сол – мұнда анау айтқан соғыс,қақтығыс, жекпе-жек айқас суреттелетбермейді.Бар оқиға Бекет батырдың Арыстан сұлтанды өлтіріп, қолға түсуінен өрбиді.Батырдың жастық шағы, ерлік жолдары , хан, бек-тқрелермен қақтығыстары, батыр ағалары бәрі-бәрі Бекеттің толғау, монологы арқылы суреттеледі.Осы жағынан алғанда жыр тыңдаушысын еліктіріп, тартып отырады.

№15- тақырып. «Досан батыр» жырының нұсқалары

Досан батыр туралы жырды барлық нұсқаларымен, тарихи дерктермен салыстырғанда мынадай өзгешеліктер байқалады.»Қазақ ССР тарихының» орыс тіліндегі басылымында Маңғыстаудағы халық көтерілісін « 15 наурыз 1870 жылы басталып, сол жылдың сәуір, мамыр айларына дейін созылды.» деп жазылған. «Қазақ әдебиетінің тарихында» : «Досан батыр жырында сақталатын көтерілңс оқиғасы осы әзірде 1869жылы шықты делінген. Ал ілгерідегі «Маңғыстау», «Ақын-жыраулар» деп аталған кітаптарда және қолжазба деректерде бұл көтерілісті 1870 жылы басталып, 1873 жылдарға дейін созылған деп көрсетілген.

Жырда кейіпкер көп емес. Ең бас батыр Досан болып жырланады. Ол ЕрТарғын, Исатай ерлігіне еліктеген көтеріліс басшысы.Ол сол батырлардың елі үшін, туған жері үшін қол бастаған азаматтығын өзіне идеал тұтады.Халқымды соларша сүйсем, соларша жаудан қрғасам деп армандайды. Жырда Досанның осы ой- арманы айқын сезіледі. Бірақ ондай айтулы дәрежеге жете алмайды. Досан аз ғана топты басқарған, бір ауыл-аймақтан шыққан ер жігіт ретінде бейнеленеді.Сондықтан ол қас жауымен қайтпай айқасқа шығады.Мұны жырдың өн бойынан аңғаруға болады.Рукиннің қарулы отряды қаптап келе жатқанда жігіттер одан қаймығып бата алмайды, сонда Досан батыр жауға жалғыз шауып, біразын қырып салады. Досанның осы батырлығы өзге жігіттерді жігерлендіреді.

,